2.  ลักษณะการประกอบธุรกิจของบริษัท

ธุรกิจเขตปลอดอากร(Free Zone)

ประกอบธุรกิจให้เช่าพื้นที่ อาคารโรงงานในพื้นที่เขตปลอดอากรเนื้อที่ประมาณ 56-2-20 ไร่
ตั้งอยู่บริเวณติดถนนบางนา-ตราด ก.ม 52 โดยแบ่งพื้นให้เช่าเป็น 2 ส่วนดังนี้

-   พื้นที่ให้เช่าในเขตปลอดอากรประมาณ 38,566 ตารางเมตร

-   พื้นที่ให้เช่าสำนักงานนอกเขตปลอดอากรประมาณ 7,834 ตารางเมตร

-   ธุรกิจให้บริการขนส่งสินค้าทางรถไฟ

  บริษัท วินโคสท์ โลจิสติกส์ จำกัด (บริษัทย่อย) เป็นผู้จัดหาและติดต่อลูกค้า
  ซึ่งเป็นผู้ผลิตสินค้าเพื่อการส่งออกและมีความต้องการขนส่งตู้คอนเทนเนอร์สินค้าจากนิคมอุตสาหกรรมมาบตาพุดไปยังท่าเรือแหลมฉบัง
  เพื่อส่งออกสินค้าโดยเรือขนส่งสินค้าที่จอดเทียบท่าที่ท่าเรือแหลมฉบังและในขณะเดียวกัน
  ก็ติดต่อหาลูกค้าที่เป็นผู้นำเข้าตู้คอนเทนเนอร์ที่มีสินค้าเป็นวัตถุดิบจากต่างประเทศเข้ามา
  โดยมีกลุ่มลูกค้าเป้าหมายคือ ผู้ผลิตเม็ดพลาสติกและผู้ประกอบการอื่นๆ
  ในเขตนิคมอุตสาหกรรมมาบตาพุด โดย บริษัท วินโคสท์ ทรานสปอร์ต จำกัด (บริษัทย่อย)
  จะเป็นผู้ให้บริการขนส่งสินค้าทางรถไฟ โดยเริ่มดำเนินการแล้วเมื่อเดือน ธันวาคม 2549

  บริษัท วินโคสท์ โลจิสติกส์ จำกัด (บริษัทย่อย)
  ได้หยุดกิจการการเดินรถไฟระหว่างนิคมอุตสาหกรรมมาบตาพุดและท่าเรือแหลมฉบังเป็นการชั่วคราว
  เมื่อวันที่ 26 ตุลาคม 2552 เนื่องจากบริษัทวินโคสท์ โลจิสติกส์ จำกัด
  อยู่ในกระบวนการเพื่อเข้าสู่แผนฟื้นฟูกิจการ

1.  ความเป็นมาและพัฒนาการที่สำคัญ

บริษัทได้มีการจดทะเบียนเปลี่ยนชื่อ จาก “บริษัท เคพโทรนิค อินเตอร์เนชั่นแนล (ประเทศไทย)
จำกัด (มหาชน)” เป็น “บริษัท วินโคสท์ อินดัสเทรียล พาร์ค จำกัด (มหาชน)” เมื่อวันที่ 21
มกราคม 2548 เพื่อให้สอดคล้องกับธุรกิจหลักของบริษัท คือ การรับจ้างประกอบรถโกคาร์ท
และจักรยานซึ่งเริ่มในไตรมาสที่ 4 ปี 2547 และ ธุรกิจขาย หรือให้เช่าพื้นที่ในเขตปลอดอากร
ซึ่งเริ่มมีผู้เช่าพื้นที่ตั้งแต่เดือนมีนาคม 2548 ความเป็นมาและพัฒนาการที่สำคัญของบริษัท
กล่าวโดยสรุปได้ดังนี้

-   บริษัท เทเลเท็ค (ประเทศไทย) จำกัด จดทะเบียนจัดตั้งขึ้นเมื่อวันที่ 1 ตุลาคม 2528
    โดยมีทุนจดทะเบียนเริ่มแรกจำนวน 3.5 ล้านบาท โดยได้ร่วมลงทุนกับ บริษัท เทเลเท็ค
    (ฮ่องกง) จำกัด ในการผลิตเครื่องโทรศัพท์ และเครื่องโทรทัศน์สีในประเทศไทย
    ได้จดทะเบียนแปรสภาพเป็นบริษัทมหาชน เมื่อวันที่ 28 พฤษภาคม 2536 ชื่อว่า “บริษัท
    เทเลเท็ค (ประเทศไทย) จำกัด (มหาชน)”

-   เมื่อวันที่ 9 พฤศจิกายน 2537 บริษัทจดทะเบียนเปลี่ยนชื่อเป็น บริษัท เคพโทรนิค
    อินเตอร์เนชั่นแนล (ประเทศไทย) จำกัด (มหาชน)

-   ปี 2544 บริษัทได้เริ่มผลิตจอภาพแอลซีดี (LCD Monitor) และจอภาพทีวีแอลซีดี (LCD TV)

-   ในปี 2546 บริษัทได้ขายเครื่องจักรและสินค้าคงเหลือบางส่วนให้แก่บุคคลที่สาม
    เนื่องจากความต้องการของตลาดไม่เพียงพอ
    เป็นผลให้บริษัทได้ลดจำนวนพนักงานเป็นจำนวนมาก

-   ปี 2546 ตลาดหลักทรัพย์แห่งประเทศไทย
    ได้จัดให้บริษัทเข้าอยู่ในกลุ่มบริษัทที่อยู่ระหว่างการพื้นฟูกิจการ และในเดือนธันวาคม 2546
    บริษัทได้แต่งตั้งบริษัทหลักทรัพย์จัดการกองทุน เอ็ม เอฟ ซี (มหาชน)
    เป็นผู้ช่วยในการจัดทำแผนฟื้นฟูกิจการ

-   วันที่ 31 พฤษภาคม 2547 บริษัทได้มีการเปลี่ยนแปลงกลุ่มผู้ถือหุ้นใหม่ ซึ่งได้แก่
    กลุ่มตระกูลวงศ์สวัสดิ์ และกลุ่มนายสุรสิทธิ์ ติยะวัชรพงศ์ และนายวิสาล นีรนาทโกมล

-   ไตรมาสที่ 4 ปี 2547 บริษัทปรับปรุงโครงสร้างธุรกิจใหม่ โดยเริ่มรับจ้างประกอบรถโกคาร์ท
    และจักรยานให้กับบริษัทในกลุ่ม บริษัท แอล เอ ไบซิเคิ้ล (ประเทศไทย) จำกัด

-   วันที่ 17 มกราคม 2548 ที่ประชุมวิสามัญผู้ถือหุ้นครั้งที่ 2/2547
    ได้มีมติอนุมัติแผนการดำเนินธุรกิจขาย หรือให้เช่าพื้นที่ในเขตปลอดอากร
    ตามแผนการดำเนินงาน ซึ่งได้จัดทำขึ้นโดยคณะกรรมการ และผู้บริหารชุดใหม่ ลงวันที่ 27
    ธันวาคม 2547 โดยได้ผ่านการพิจารณาการศึกษาการจัดทำแผนธุรกิจ
    จากตลาดหลักทรัพย์แห่งประเทศไทย หลังจากที่บริษัทได้หยุดดำเนินการผลิต
    และส่งออกจอภาพคอมพิวเตอร์ จอภาพ LCD TV
    ภายใต้เครื่องหมายการค้าของลูกค้ามาตั้งแต่ปลายปี 2546

-   วันที่ 31 มีนาคม 2548
    บริษัทได้จดทะเบียนลดทุนต่อกระทรวงพาณิชย์ตามมติที่ประชุมวิสามัญผู้ถือหุ้นครั้งที่ 2/2547
    เมื่อวันที่ 17 มกราคม 2548 โดยอนุมัติให้ลดทุนจดทะเบียนส่วนที่ยังไม่ได้ชำระจำนวน
    5,468,036,180 บาท เป็นผลให้จดทะเบียนจาก 20,156,392,580 บาท เป็น
    14,688,356,400 บาท และลดทุนโดยการเปลี่ยนแปลงมูลค่าที่ตราไว้ของหุ้นสามัญของบริษัท
    จากเดิม 10 บาทต่อหุ้นเป็น 1 บาทต่อหุ้น ซึ่งเป็นผลทำให้ทุนจดทะเบียนลดลงจาก
    14,688,356,400 บาท เป็น 1,468,835,640 บาท และทุนส่วนที่เรียกชำระแล้วลดลงจาก
    14,009,373,600 บาท เป็น 1,400,937,360 บาท
    และได้ลดเงินสำรองตามกฎหมายจำนวน 3,843,000 บาท เพื่อนำมาชดเชยส่วนต่ำมูลค่าหุ้น
    และผลขาดทุนสะสมของบริษัท
    ทำให้ราคาการใช้สิทธิเพื่อแปลงสภาพใบสำคัญแสดงสิทธิเป็นหุ้นสามัญลดลงจากเดิม 10
    บาทต่อหุ้นเป็น 1 บาทต่อหุ้น และมีอัตราการใช้สิทธิ 1 หน่วยใบสำคัญแสดงสิทธิต่อ 1.074
    หุ้นสามัญ

-   วันที่ 15 มิถุนายน 2548 บริษัทได้ลงทุนในบริษัท วินโคสท์ เซอร์วิส จำกัด
    ซึ่งประกอบธุรกิจให้บริการแก่ผู้เช่าในเขตปลอดอากรและรองรับการดำเนินธุรกิจที่เกี่ยวเนื่องกับบริษัทในอนาคต
    จำนวน 999,930 บาท โดยคิดเป็นสัดส่วนการถือหุ้นร้อยละ 99.99 ของทุนจดทะเบียน

-   วันที่ 30 มิถุนายน 2548
    บริษัทได้รับอนุมัติจากกรมศุลกากรให้เปิดดำเนินการเขตปลอดอากรเพื่อการพาณิชย์และอุตสาหกรรม
    โดยใช้ชื่อว่า “เขตปลอดอากรวินโคสท์” โดยมีพื้นที่ในเขตปลอดอากรให้เช่าทั้งหมด 38,566
    ตรม.

-   ไตรมาสที่ 3 ปี 2548 บริษัทได้ยกเลิกธุรกิจรับจ้างประกอบรถโกคาร์ท และจักรยาน

-   วันที่ 2 ธันวาคม 2548
    บริษัทได้จดทะเบียนลดทุนต่อกระทรวงพาณิชย์ตามมติที่ประชุมวิสามัญผู้ถือหุ้นครั้งที่ 1/2548
    เมื่อวันที่ 20 กันยายน 2548 โดยอนุมัติให้บริษัททำการลดทุนจดทะเบียนครั้งที่ 2 จาก
    1,468,835,640 บาท เป็น 367,208,910 บาท และทุนส่วนที่เรียกชำระแล้วจาก
    1,400,937,360 บาท เป็น 350,234,340 บาท โดยลดจำนวนหุ้นลงเหลือ 1 ใน 4
    ของทุนจดทะเบียนทั้งหมด
    ซึ่งมีผลทำให้จำนวนหุ้นสามัญรองรับการแปลงสภาพของใบสำคัญแสดงสิทธิลดจำนวนลงจาก
    67,898,280 หุ้น เป็น 16,974,570 หุ้น โดยมีอัตราการใช้สิทธิเป็น 1
    หน่วยใบสำคัญแสดงสิทธิต่อ 0.2685 หุ้นราคาใช้สิทธิ 1 บาทต่อหุ้น

-   วันที่ 6 ธันวาคม 2548
    ตลาดหลักทรัพย์แห่งประเทศไทยได้ประกาศย้ายหลักทรัพย์ของบริษัทออกจากหมวดฟื้นฟูกิจการ
    กลับสู่หมวดอุตสาหกรรมปกติ โดยอยู่ในกลุ่มอุตสาหกรรมอสังหาริมทรัพย์ และก่อสร้าง
    หมวดพัฒนาอสังหาริมทรัพย์ และอนุญาตให้ทำการซื้อขายหลักทรัพย์ของบริษัทได้ตั้งแต่วันที่ 16
    ธันวาคม 2548

-   วันที่ 3 สิงหาคม 2549 ที่ประชุมวิสามัญผู้ถือหุ้นมีมติอนุมัติโครงการขยายการลงทุนของบริษัท
    ซึ่งมีมูลค่าโครงการรวมประมาณ 613.23 ล้านบาท
    ซึ่งประกอบด้วยมูลค่าเงินลงทุนของโครงการรวมประมาณ 350.06 ล้านบาท
    และค่าเช่าที่ดินในเขตนิคมอุตสาหกรรมมาบตาพุดตลอดระยะเวลา 30 ปี
    จำนวนเงินรวมประมาณ 263.17 ล้านบาท
    โดยเป็นการลงทุนในโครงการธุรกิจให้บริการขนส่งสินค้าทางรถไฟเส้นทางนิคมอุตสาหกรรมมาบตาพุด
    – ท่าเรือแหลมฉบัง ซึ่งดำเนินการโดยบริษัทย่อย
    และอนุมัติการเพิ่มทุนจดทะเบียนของบริษัทจากทุนจดทะเบียนเดิมจำนวน 367,208,910 บาท
    เป็นทุนจดทะเบียนจำนวน 510,381,460 บาท โดยการออกหุ้นสามัญจำนวน 143,172,550
    หุ้น มูลค่าที่ตราไว้หุ้นละ 1 บาท โดยการจัดสรรหุ้นสามัญใหม่จำนวน 140,093,736 หุ้น
    เพื่อออกและเสนอขายให้กับผู้ถือหุ้นเดิมของบริษัทในอัตรา 5 หุ้นเดิม ต่อ 2 หุ้นใหม่
    และจัดสรรหุ้นสามัญใหม่จำนวน 3,078,814 หุ้น
    เพื่อรองรับการปรับสิทธิในใบสำคัญแสดงสิทธิที่จะซื้อหุ้นสามัญของบริษัท

-   ธันวาคม 2549
    เริ่มดำเนินธุรกิจให้บริการขนส่งสินค้าทางรถไฟเส้นทางนิคมอุตสาหกรรมมาบตาพุด – ท่าเรือ
    แหลมฉบัง โดยบริษัท วินโคสท์ โลจิสติกส์ จำกัด และ บริษัท วินโคสท์ ทรานสปอร์ต จำกัด
    ซึ่งเป็นบริษัทย่อยของบริษัท

-   วันที่ 13 พฤศจิกายน 2550 บริษัทได้มีการเปลี่ยนแปลงโครงสร้างผู้ถือหุ้น
    โดยกลุ่มตระกูลวงศ์สวัสดิ์ ได้ขายหุ้นให้แก่ กลุ่มนายจักร จามิกรณ์ และกลุ่มเพ็ชรตระกูล

-   วันที่ 29 เมษายน 2551 ที่ประชุมสามัญผู้ถือหุ้นประจำปี 2551
    มีมติอนุมัติการเพิ่มทุนจดทะเบียนของบริษัทจากทุนจดทะเบียนเดิมจำนวน 510,381,460 บาท
    เป็นทุนจดทะเบียนจำนวน 632,963,479 โดยการออกหุ้นสามัญจำนวน 122,582,019 หุ้น
    มูลค่าที่ตราไว้หุ้นละ 1 บาท โดยการจัดสรรหุ้นสามัญใหม่จำนวน 122,582,019 หุ้น
    เพื่อออกและเสนอขายให้กับบุคคลในวงจำกัด และ/หรือนักลงทุนสถาบัน (Private
    Placement) โดยราคาเสนอขายต่อหุ้นจะต้องไม่ต่ำกว่าร้อยละ 90 ของราคาตลาด
    โดยราคาตลาดจะคำนวณโดยอ้างอิงกับราคาปิดถัวเฉลี่ยถ่วงน้ำหนักของหุ้นบริษัทในตลาดหลักทรัพย์รวม
    10 วันทำการ ก่อนวันที่คณะกรรมการมีมติเพิ่มทุน หรือ ไม่ต่ำกว่าร้อยละ 90 ของราคา 1.14
    บาทต่อหุ้น โดยให้ดำเนินการเสนอขายให้แล้วเสร็จภายใน 12 เดือน
    หลังจากได้รับการอนุมัติจากที่ประชุมผู้ถือหุ้น

-   วันที่ 30 มิถุนายน 2551 มีผู้ใช้สิทธิตามใบสำคัญแสดงสิทธิในการซื้อหุ้นสามัญจำนวน 490,118
    หน่วย คิดเป็นจำนวนหุ้น 155,464 หุ้น
    บริษัทได้รับชำระค่าหุ้นจากผู้ใช้สิทธิและจดทะเบียนเพิ่มทุนกับกระทรวงพาณิชย์แล้ว
    ทำให้ทุนที่ออกและเรียกชำระแล้วเท่ากับ 490,483,540 บาท
    ส่วนใบสำคัญแสดงสิทธิในการซื้อหุ้นสามัญที่ไม่ได้นำมาใช้สิทธิและสิ้นสภาพลงภายหลังการใช้สิทธิครั้งสุดท้ายมีจำนวน
    62,729,882 หน่วย

-   วันที่ 2 กรกฎาคม 2551 ตลาดหลักทรัพย์แห่งประเทศไทย
    ได้ดำเนินการย้ายหลักทรัพย์จดทะเบียนของบริษัทออกจากกลุ่มอุตสาหกรรมอสังหาริมทรัพย์และก่อสร้างในหมวดพัฒนาอสังหาริมทรัพย์
    ไปซื้อขายในกลุ่มอตุสาหกรรมบริการในหมวดการขนส่งและโลจิสติกส์
    เพื่อให้สอดคล้องกับแหล่งที่มาของรายได้หลักของบริษัทและบริษัทย่อย

-   วันที่ 14 ตุลาคม 2552 บริษัท วินโคสท์ โลจิสติกส์ จำกัด
    ได้ยื่นคำร้องเพื่อขอเข้าสู่กระบวนการฟื้นฟูกิจการต่อศาลล้มละลายกลาง
    และศาลล้มละลายกลางได้รับคำร้องดังกล่าว

-   วันที่ 16 ตุลาคม 2552 บริษัท วินโคสท์ โลจิสติกส์ จำกัด
    ได้รับหนังสือจากการนิคมอุตสาหกรรมแห่งประเทศไทย เรื่องการบอกเลิกสัญญาเช่า
    แต่ด้วยเหตุที่ บริษัท วินโคสท์ โลจิสติกส์ จำกัด ซึ่งเป็นผู้เช่า
    ได้ยื่นคำร้องต่อศาลล้มละลายกลาง เพื่อเข้าสู่กระบวนการฟื้นฟูกิจการ
    และศาลได้รับคำร้องเพื่อนำเรื่องเข้าสู่กระบวนการไต่สวนในวันที่ 14 ธันวาคม 2552
    และเหตุที่ศาลรับคำร้องของบริษัทตั้งแต่วันที่ 14 ตุลาคม 2552 ดังนั้น สัญญาต่างๆ ระหว่าง
    บริษัท วินโคสท์ โลจิสติกส์ จำกัด และคู่สัญญา
    จึงยังคงต้องรักษาสถานภาพในการเป็นคู่สัญญาอยู่เช่นเดิม
    ตามกระบวนการฟื้นฟูกิจการโดยทั่วๆไป (Automatic Maintain)

-   วันที่ 26 ตุลาคม 2552 บริษัท วินโคสท์ โลจิสติกส์ จำกัด
    ได้หยุดกิจการการเดินรถไฟระหว่างนิคมอุตสาหกรรมมาบตาพุดและท่าเรือแหลมฉบังเป็นการชั่วคราว
    สาเหตุเนื่องจากได้เกิดภาวการณ์หยุดงานของพนักงานการรถไฟแห่งประเทศไทย
    และภาวะการขาดแคลนหัวรถจักรสำหรับลากจูงขบวนรถสินค้า
    เนื่องจากการรถไฟแห่งประเทศไทย ได้จัดลำดับความสำคัญของขบวนรถ
    ให้กับการเดินขบวนรถโดยสารก่อนเป็นลำดับแรก ซึ่งจะกระทบกับการให้บริการของบริษัท
    วินโคสท์ โลจิสติกส์ จำกัด ซึ่งหากไม่มีหัวรถจักรลากจูงขบวนรถขนส่งสินค้ามาให้บริการ บริษัท
    วินโคสท์ โลจิสติกส์ จำกัด ต้องจัดหารถยนต์หัวลากเพื่อขนย้ายตู้สินค้าของลูกค้าแทน
    และนั่นหมายถึงต้นทุนค่าใช้จ่ายที่จะเกิดเพิ่มขึ้น ส่งผลให้รายได้ลดลง ทำให้บริษัท วินโคสท์
    โลจิสติกส์ จำกัด ต้องหยุดให้บริการขนส่งตู้สินค้าทางรถไฟไว้ชั่วคราว
    แต่ยังคงให้บริการการขนส่งทางรถยนต์, การขนส่งทางหัวลาก
    รวมถึงกิจกรรมการให้บริการทางโลจิสติกส์อื่นๆ ตามปกติ

-   วันที่ 14 ธันวาคม พ.ศ.2552 ศาลได้นัดไต่สวนตามที่ได้ยื่นคำร้องขอเข้าแผนฟื้นฟูกิจการไว้
    โดยการนิคมอุตสาหกรรมแห่งประเทศไทย และ บริษัท จีทีซี โลจิสติกส์ จำกัด
    ได้ยื่นคำร้องคัดค้านการขอเข้าสู่กระบวนการฟื้นฟูกิจการ ของบริษัท วินโคสท์ โลจิสติกส์ จำกัด
    ซึ่งทำให้เกิดเป็นประเด็นที่บริษัท วินโคสท์ โลจิสติกส์ จำกัด
    ต้องใช้เวลาในการเตรียมข้อมูลเพื่อแถลงต่อศาล ดังนั้นศาลล้มละลายกลาง
    จึงมีคำสั่งเลื่อนการไต่สวนคำร้องเพื่อขอเข้าสู่กระบวนการฟื้นฟูกิจการ ของบริษัท วินโคสท์
    โลจิสติกส์ จำกัด ออกไปเป็นวันที่ 8 กุมภาพันธ์ พ.ศ.2553

-   วันที่ 17 ธันวาคม 2552 บริษัทได้ยกเลิกสำนักงานสาขา ตั้งอยู่เลขที่ 9 ถนนไอ-หก
    ตำบลมาบตาพุด อำเภอเมืองระยอง จังหวัดระยอง
    อันเนื่องมาจากสำนักงานดังกล่าวไม่มีความจำเป็นในการดำเนินธุรกิจของบริษัท

-   บริษัทได้มีการตกลงและปรับโครงสร้างหนี้กับสถาบันทางการเงินแห่งหนึ่งเมื่อวันที่ 25 มกราคม
    2553

1.  การประกอบธุรกิจ

-   ธุรกิจเขตปลอดอากร

บริษัทดำเนินธุรกิจให้เช่าอสังหาริมทรัพย์ โดยเริ่มมีลูกค้าเช่าพื้นที่ตั้งแต่เดือนมีนาคม 2548
และเมื่อวันที่ 30 มิถุนายน 2548
กรมศุลกากรได้อนุมัติให้บริษัทเปิดดำเนินการเขตปลอดอากรเพื่อการพาณิชยกรรม
และอุตสาหกรรมอย่างเป็นทางการ โดยใช้ชื่อว่า “เขตปลอดอากร วินโคสท์” ตั้งอยู่ที่เลขที่ 105
หมู่ 3 ถนนบางนา-ตราด ตำบลท่าข้าม อำเภอบางปะกง จังหวัดฉะเชิงเทรา
มีพื้นที่ในเขตปลอดอากรให้เช่าทั้งสิ้น 38,566 ตรม. ณ วันที่ 31 ธันวาคม 2552
มีลูกค้าเช่าพื้นที่แล้วประมาณร้อยละ 41 ของพื้นที่ให้เช่าทั้งหมด

-   ธุรกิจให้บริการขนส่งสินค้าทางรถไฟ

บริษัท วินโคสท์ โลจิสติกส์ จำกัด เป็นผู้จัดหาและติดต่อลูกค้า
ซึ่งเป็นผู้ผลิตสินค้าเพื่อการส่งออกและมีความต้องการขนส่งตู้คอนเทนเนอร์สินค้าจากนิคมอุตสาหกรรมมาบตาพุดไปยังท่าเรือแหลมฉบัง
เพื่อส่งออกสินค้าโดยเรือขนส่งสินค้าที่จอดเทียบท่าที่ท่าเรือแหลมฉบัง โดยมีกลุ่มลูกค้าเป้าหมายคือ
ผู้ผลิตเม็ดพลาสติกในเขตนิคมอุตสาหกรรมมาบตาพุด โดย บริษัท วินโคสท์ ทรานสปอร์ต จำกัด
จะเป็นผู้ให้บริการขนส่งสินค้าทางรถไฟ ซึ่งสามารถให้บริการขนส่งได้ปีละ 72,000 TEU
(Twenty-foot Equivalent Unit) ทั้งนี้ยอดการให้บริการขนส่งสินค้าทางรถไฟแก่ลูกค้าทั้งปี
2552 เท่ากับ 21,000. TEU เพิ่มขึ้น ลด.35 .% เมื่อเทียบกับปี 2551 เนื่องจากเมื่อปลายปี
2551
สภาพเศรษฐกิจทั่วโลกได้รับผลกระทบจากปัญหาเศรษฐกิจและสถาบันการเงินที่เกิดขึ้นในสหรัฐอเมริกา
(แฮมเบอร์เกอร์ไครซิส) ซึ่งมีผลทำให้ภาคการส่งออกทั่วโลกมีปํญหา
และสภาวะการณ์ของเศรษฐกิจตกต่ำทั่วโลกนั้นส่งผลถึงผลการดำเนินงานในไตรมาสที่หนึ่งของปี พ.ศ
2552 ซึ่งมีผลให้ภาคการส่งออกหดตัวลงมากกว่าร้อยละ 40
ในช่วงระยะเวลาดังกล่าวประกอบกับการที่มีการประท้วงของสหภาพพนักงานการรถไฟที่เกิดขึ้นหลายครั้ง
จึงทำให้ตัวเลขการส่งออกทางรถไฟลดน้อยลงอย่างมาก และในปลายเดือนตุลาคม พ.ศ 2552
บริษัทย่อยได้หยุดการเดินรถไฟเป็นการชั่วคราว
และบริษัทย่อยได้ขอเข้าสู่การบวนการการฟื้นฟูกิจการบริษัท
เพื่อให้สามารถปรับโครงสร้างทางการเงินให้เกิดความเหมาะสมสำหรับการขยายงานในอนาคต
การระงับโครงการที่มาบตาพุดเนื่องจากว่ามีปัญหาเรื่องมลภาวะก็เป็นปัจจัยหนึ่งที่ทำให้การส่งออกชลอตัวลงเนื่องจากว่าโรงงานใหม่ไม่สามารถเดินเครื่องจักรเพื่อผลิตสินค้าตามแผนงานได้

แผนภาพลักษณะการประกอบธุรกิจ

ขั้นตอนการขนส่งตู้คอนเทนเนอร์สินค้าของโครงการ มีรายละเอียดดังนี้

1.  รถหัวลากนำตู้คอนเทนเนอร์เปล่าจากลานกองตู้คอนเทนเนอร์มายังลานขนถ่ายตู้คอนเทนเนอร์
    (Rail Transfer Yard) ภายในบริเวณท่าเรือแหลมฉบัง (LCB Port Area)

2.  รถยกตู้คอนเทนเนอร์ยกตู้คอนเทนเนอร์เปล่าขึ้นแคร่รถไฟ

3.  ขบวนรถไฟบรรทุกตู้คอนเทนเนอร์เปล่าจากลานขนถ่ายตู้คอนเทนเนอร์ (Rail Transfer
    Yard) ภายในบริเวณท่าเรือแหลมฉบัง (LCB Port Area)
    มายังลานขนถ่ายตู้คอนเทนเนอร์ของบริษัทฯ ภายในนิคมอุตสาหกรรมมาบตาพุด

4.  รถยกตู้คอนเทนเนอร์และรถ Folklift ขนตู้สินค้าเปล่ามายังรถหัวลาก

5.  ตรวจสอบสภาพตู้คอนเทนเนอร์เพื่อรอการบรรจุ

6.  รถหัวลากบรรทุกตู้คอนเทนเนอร์เปล่ามายังโรงงานลูกค้าภายในนิคมอุตสาหกรรมมาบตาพุด

7.  รถหัวลาก (Truck Fleet) จะนำตู้คอนเทนเนอร์ที่บรรจุสินค้าแล้ว (Laden Container)
    จากโรงงานลูกค้ามายังลานขนถ่าย
    ตู้คอนเทนเนอร์ (Railway Loading Area) ของบริษัทฯ ภายในนิคมอุตสาหกรรมมาบตาพุด

8.  รถยกตู้คอนเทนเนอร์ (Reach Stacker)
    จะยกตู้คอนเทนเนอร์ที่บรรจุสินค้าจากลานขนถ่ายตู้คอนเทนเนอร์รอขึ้นรถไฟ

9.  ขบวนรถไฟจะขนส่งตู้คอนเทนเนอร์ที่บรรจุสินค้ามายังลานขนถ่ายตู้คอนเทนเนอร์ (Rail
    Transfer Yard) ภายในบริเวณท่าเรือแหลมฉบัง (LCB Port Area)

10. รถยกตู้คอนเทนเนอร์จะยกตู้คอนเทนเนอร์สินค้าลงจากแคร่รถไฟมายังรถหัวลาก

11. รถหัวลากขนส่งตู้คอนเทนเนอร์ที่บรรจุสินค้าต่อมายังลานกองตู้คอนเทนเนอร์ (Container
    Yard) ภายในท่าเรือแหลมฉบัง เพื่อรอการขนส่งทางเรือต่อไป

กิจกรรมต่างๆ ภายในโครงการ

บริษัทฯ ปลูกสร้างลานขนถ่ายตู้คอนเทนเนอร์ บนที่ดินในเขตนิคมอุตสาหกรรมมาบตาพุด
รวมพื้นที่ทั้งสิ้น 51,576 ตารางเมตร
เพื่อใช้เป็นพื้นที่ในการปฎิบัติการให้บริการขนส่งสินค้าทางรถไฟผ่านระบบรางในเส้นทางนิคมอุตสาหกรรมมาบตาพุด
– ท่าเรือแหลมฉบัง กิจกรรมต่างๆ ภายในโครงการ ประกอบด้วย

1. ลานขนถ่ายตู้คอนเทนเนอร์ขึ้นลงรถไฟ (Railway Loading & Unloading Area)

การยกตู้คอนเทนเนอร์สินค้าขึ้นลงขบวนรถไฟต้องใช้พื้นที่โล่งในแนวขนานกับรางรถไฟประมาณ 400
– 500 เมตร โดยบริษัทฯกำหนดพื้นที่ลานขนถ่ายตู้คอนเทนเนอร์ไว้ 9,700 ตารางเมตร
เพื่อใช้เป็นบริเวณที่รถยกตู้คอนเทนเนอร์ (Reach Stacker)
เคลื่อนย้ายตู้คอนเทนเนอร์สินค้าและตู้คอนเทนเนอร์เปล่าจากแคร่ของหัวรถลากใช้ในลาน (Yard
Tractor) หรือหัวรถลากขึ้นวางบนแคร่รถไฟ
หรือยกตู้คอนเทนเนอร์สินค้าและตู้คอนเทนเนอร์เปล่าจากแคร่รถไฟมาวางลงบนแคร่ของหัวรถลาก

2. ลานกองตู้คอนเทนเนอร์ (Container Yard)

บริษัทฯ กำหนดพื้นที่ลานกองตู้คอนเทนเนอร์ที่นิคมอุตสาหกรรมมาบตาพุดไว้ 29,810 ตารางเมตร
โดยจัดสรรให้กับการวางตู้คอนเทนเนอร์เปล่าเพื่อรอการเรียกไปบรรจุสินค้า
และลานวางตู้คอนเทนแนอร์สินค้าที่บรรจุสินค้าแล้วเพื่อรอการขนขึ้นรถไฟเพื่อส่งต่อไปยังท่าเรือ

3. พื้นที่ส่วนกลาง (Common Area)

บริษัทฯ ได้จัดสรรพื้นที่ส่วนกลางที่นิคมอุตสาหกรรมมาบตาพุด 12,066 ตารางเมตร
เพื่อรองรับกิจกรรมที่เกี่ยวข้องกับการขนส่งตู้คอนเทนเนอร์ของโครงการ ดังนี้

-   ลานกองตู้คอนเทนเนอร์

-   อาคารสำนักงานและสถานีตรวจสอบ

-   ด่านชั่งน้ำหนัก

-   โรงอาหาร(Canteen)

-   อาคารที่พักรถไฟ

-   อาคารที่จอดรถ

-   อาคารซ่อมบำรุง

-   สถานนีสูบจ่ายน้ำมัน

-   ระบบสาธารณูปโภคขั้นพื้นฐาน (Basic Infrastructure) เช่น ระบบไฟฟ้า ประปา
    โทรศัพท์ ระบบน้ำทิ้ง เป็นต้น

ณ วันที่ 31 ธันวาคม 2552 บริษัทฯ ได้ถือหุ้นบริษัทย่อยดังนี้

บริษัท วินโคสท์ เซอร์วิส จำกัด จดทะเบียนจัดตั้งบริษัทเมื่อวันที่ 13 มิถุนายน 2548 ณ วันที่ 31
ธันวาคม 2549 มีทุนจดทะเบียน 1.0 ล้านบาท
เพื่อดำเนินธุรกิจให้บริการแก่ผู้เช่าในเขตปลอดอากรและรองรับการดำเนินธุรกิจที่เกี่ยวเนื่องกับบริษัทในอนาคต
โดยบริษัทถือหุ้นคิดเป็นสัดส่วนการถือหุ้นร้อยละ 99.99 ของทุนจดทะเบียน

บริษัท วินโคสท์ โลจิสติกส์ จำกัด จดทะเบียนจัดตั้งบริษัทเมื่อวันที่ 7 เมษายน 2549 ณ วันที่ 31
ธันวาคม 2549 มีทุนจดทะเบียน 80.0 ล้านบาทประกอบธุรกิจให้บริการด้านโลจิสติกส์
เพื่อสนับสนุนการให้บริการขนส่งสินค้าทางรถไฟ โดยบริษัทถือหุ้นคิดเป็นสัดส่วนการถือหุ้นร้อยละ
99.99 ของทุนจดทะเบียน

บริษัท วินโคสท์ ทรานสปอร์ต จำกัด จดทะเบียนจัดตั้งบริษัทเมื่อวันที่ 31 กรกฎาคม 2549 ณ วันที่
31 ธันวาคม 2549 มีทุนจดทะเบียน 60.0 ล้านบาท ประกอบธุรกิจให้บริการขนส่งสินค้าทางรถไฟ
โดยบริษัทถือหุ้นคิดเป็นสัดส่วนการถือหุ้นร้อยละ 99.99 ของทุนจดทะเบียน

โครงสร้างการถือหุ้นของกลุ่มบริษัท เป็นดังนี้

1.  โครงสร้างรายได้

ในปี 2552 บริษัทมีรายได้รวมเท่ากับ 94.22 ล้านบาท ซึ่งมีรายได้หลักจากธุรกิจ 2 ประเภท คือ
ธุรกิจให้เช่าพื้นที่ในเขตปลอดอากร และธุรกิจให้บริการโลจิสติกส์
โดยมีรายได้จากการให้บริการโลจิสติกส์มากกว่าร้อยละ 50 สัดส่วนรายได้ของปี 2552
สามารถแสดงได้ดังนี้

  ------------------------------- ----------- --------- -------- ----------
                                  2552                  2551     

                                  ล้านบาท      %         ล้านบาท   %

  รายได้จากการให้เช่าและบริการ        25.82       27.40%    22.64    16.57%

  รายได้จากการขนส่ง                 58.75       62.36%    106.84   78.28%
  และให้บริการด้านโลจิสติกส์                                           

  รายได้อื่น                         9.65        10.24%    7.14     5.15%

  รายได้รวม                        94.22       100.00%   136.62   100.00%
  ------------------------------- ----------- --------- -------- ----------

2.  เป้าหมายการดำเนินธุรกิจ

-   ธุรกิจเขตปลอดอาการ

ผู้บริหารของบริษัทมุ่งหวังว่าจะเป็นผู้นำในการเป็นผู้ประกอบธุรกิจด้านการขาย
หรือให้เช่าพื้นที่ในเขตปลอดอากรแบบครบวงจร
อีกทั้งยังมีโครงการที่จะลงทุนในกิจการที่เข้ามาเป็นผู้เช่าหรือซื้อพื้นที่ในเขตปลอดอากร
หากผู้บริหารเห็นว่ากิจการเหล่านั้นมีผลประกอบการที่ดี
และสามารถสร้างผลตอบแทนที่คุ้มค่าให้กับผู้ถือหุ้นของบริษัทได้

บริษัทได้มุ่งเน้นการให้เช่าพื้นที่แก่กลุ่มลูกค้า
ที่จะสามารถใช้สิทธิประโยชน์ของเขตปลอดอากรได้อย่างเต็มที่
โดยกลุ่มลูกค้าเป้าหมายดังกล่าวได้แก่ ผู้ประกอบการ
หรือนักลงทุนต่างชาติที่ต้องการย้ายฐานการผลิตเข้ามาในประเทศไทย
กลุ่มผู้ประกอบการที่มีการนำเข้าวัตถุดิบ เพื่อผลิตและส่งออก กลุ่มผู้ประกอบการด้านคลังสินค้า ฯลฯ
โดยกลุ่มลูกค้าเป้าหมายนี้
จะเป็นกลุ่มที่สามารถใช้สิทธิประโยชน์จากการเป็นผู้ประกอบการในเขตปลอดอากรได้สูงสุด
เนื่องจากสินค้า วัตถุดิบ เครื่องมือ และเครื่องจักร
ที่จะนำเข้ามาในเขตปลอดอากรจะยังไม่ถือเป็นการนำเข้าประเทศ ดังนั้นจะยังไม่มีภาระภาษี
(อากรขาเข้า) จนกว่าจะมีการนำสินค้า วัตถุดิบ เครื่องมือและเครื่องจักร
ดังกล่าวออกจากเขตปลอดอากรเข้ามาขายในประเทศไทย
จึงถือว่าเป็นการนำเข้าและเกิดภาระภาษี อีกทั้งหากผู้ประกอบการ
หรือกลุ่มผู้นำเข้าในเขตปลอดอากร มีการซื้อสินค้า วัตถุดิบ เครื่องมือ และเครื่องจักร
จากในประเทศไทยเข้ามาเป็นส่วนประกอบในสินค้าที่ผลิตสำหรับการส่งออก จะถือว่าเป็นการส่งออก
ซึ่งผู้ขายจะเสียภาษีมูลค่าเพิ่มในอัตราร้อยละศูนย์

-   ธุรกิจให้บริการขนส่งสินค้าทางรถไฟ

บริษัทมีเป้าหมายที่จะเป็นผู้นำในธุรกิจโลจิสติกส์แบบครบวงจร โดยเฉพาะด้านการขนส่งระบบราง
(ทางรถไฟ) โดยมุ่งเน้นการประสานงานเพื่อให้เกิดมูลค่าเพิ่มจากบริการแก่ลูกค้า
การช่วยเหลือและปรับปรุงระบบการทำงานเพื่อช่วยลดต้นทุนสินค้า เป็นต้น
รวมถึงการให้บริการแก่ลูกค้าที่หลากหลายในแต่ละภูมิภาค
เพื่ออำนวยความสะดวกในการดำเนินกิจการของลูกค้าเช่น
การขยายการให้บริการแก่ลูกค้าในภาคตะวันออกเฉียงเหนือ ภาคเหนือ ภาคตะวันออก และภาคใต้
รวมถึงประเทศในกลุ่มอินโดจีนที่มีแนวพรมแดนติดกับไทยคือประเทศสาธารณรัฐประชาธิปไตรประชาชนลาวและประเทศกัมพูชา
เพื่อให้สามารถขนวัตถุดิบจากประเทศเพื่อนบ้านมาออกทางท่าเรือนำลึกแหลมฉบังและท่าเรือมาบตาพุด

กลุ่มลูกค้าเป้าหมายที่คาดว่าจะใช้การขนส่งสินค้าระบบราง (ทางรถไฟ) คือ
กลุ่มภาคอุตสาหกรรมการผลิต กลุ่มผู้ส่งออกและนำเข้าสินค้า และกลุ่มผู้ให้บริการด้านโลจิสติกส์
เป็นต้น ทั้งนี้ กลุ่มดังกล่าวเป็นกลุ่มที่มีการผลิตสินค้าอย่างสม่ำเสมอตลอดทั้งปีในปริมาณที่มาก
ซึ่งจำเป็นต้องขนส่งทั้งวัตถุดิบ และสินค้าสำเร็จรูป
จึงเป็นการเหมาะที่จะขนส่งสินค้าทางรถไฟในปริมาณที่มากในแต่ละเที่ยวการขนส่ง
ทำให้สามารถลดต้นทุนสินค้า และสามรถวางแผนการขายหรือการเก็บสินค้า
และกระบวนการผลิตได้อย่างมีประสิทธิภาพมากขึ้น

เนื่องจากว่าบริษัทย่อยที่บริหารเรื่องการขนส่งทางรถไฟประสบปัญหาขาดสะภาพคล่องอย่างหนักเพราะผลประกอบการที่ยังขาดทุนอยู่และเนื่องจากว่าทางบริษัทไม่สามารถเข้าถึงแหลงทุนที่เป็นสถาบันทางการเงินได้เนื่องจากว่างบการเงินและส่วนทุนติดลบซึ่งไม่เข้าเกณฑ์ที่ทางสถาบันการเงินจะปล่อยสินเชื่อได้
และประเด็นที่สำคัญคือมีนักลงทุนที่เห็นศักยภาพของการขนส่งทางรถไฟเพราะเป็นช่องทางเดียวที่ดีที่สุดในการขนส่งทางบกที่มีอยู่ในประเทศไทยในขณะนี้
แต่อย่างไรก็ตามเนื่องจากว่าโครงสร้างทางการเงินที่ไม่เอื้ออำนวนดังนั้น
การที่นักลงทุนจะเข้ามาร่วมทุนกับบริษัทนั้น
ทางผู้ร่วมทุนยังไม่มีความมั่นใจจนกว่าจะมีการปรับปรุงโครงสร้างทางการเงินให้เหมาะสมจึงจะตัดสินใจเข้ามาลงทุน
แต่เนื่องจากว่าทางบริษัทไม่สามารถหาสินเซื่อเพื่อมาดำเนินกิจการต่อไปได้
และทางรอดที่ดีที่สุดเพื่อให้กิจการสามารถมีผู้ร่วมทุนใหม่เข้ามาได้โดยเร็ว
ดังนั้นทางบริษัทตัดสินใจเข้าสู่กระบวนการฟื้นฟูกิจการเพื่อให้สามารถจัดการทางด้านการเงินได้อย่างมีประสิทธิภาพ
และเมื่อมีโครงสร้างทางการเงินที่เหมาะสมแล้วก็คงเสนอให้นักลงทุนที่มีความสนใจในกิจการการขนส่งทางรถไฟเข้ามาร่วมทุนกับบริษัท
ดังนั้นในระหว่างการที่รอศาลล้มละลายกลางว่าจะรับแผนหรือไม่ ทางบริษัทก็ไม่มีรายได้หลักเข้ามา
และทำให้โครงสร้างของรายได้ที่มาจากกิจกรรมโลจิสติกส์มากกว่า 50% ต้องหยุดลง
ในด้านโลจิสติกส์ทางรถไฟต้องรอให้ศาลพิจารณาแล้วหลังจากนั้นก็จะเสนอแผนเข้าไปซึ่งคาดว่าน่าจะหาข้อยุติและเปิดดำเนินการขนส่งทางรถไฟได้อีกครั้งในไตรมาตรที่สอบของปี
พ.ศ 2553
เพื่อให้สามารถดำเนินกิจการของบริษัทต่อไปได้พนักงานบางส่วนก็มีการปรับเปลี่ยนมาทำงานในส่วนของการขายพื้นที่ปลอดอากรซึ่งเป้าหมายในปี
พ.ศ .2553 นั้นพื้นที่ปลอดอากรโดยรวมแล้วต้องไม่น้อยกว่าร้อยละ 70 เพื่อให้มีรายได้เพิ่มขึ้น
ในขณะเดียวกันทางบริษัทก็มีแผนลงทุนในเรื่องของโครงการแปลงขยะมาเป็นพลังงานสะอาด (
โครงการกำจัดขยะ) ซึ่งจะเป็นอีกหนึ่งช่องทางในการเพื่อรายได้ให้กับบริษัทในอนาคต